רוקמדור (גבינה)

רוקמדור (בצרפתית: Rocamadour) היא גבינת עזים צרפתית שמקורה במחוז לוט שבדרום מערב צרפת. הגבינה קרויה על שם הכפר רוקמדור. הגבינה קיבלה סיווג אפלאסיון בשנת 1996.

הגבינה מיוצרת מחלב עזים לא מפוסטר, בצורת עיגולים קטנים במשקל של כ-35 גרם. היא מובשלת זמן קצר מאוד: 12 עד 15 ימים. היא נמכרת גם לאחר תקופת הבשלה ארוכה ואז היא נעשית דומיננטית יותר.

נהוג לאכול אותה על טוסט. בצורתה הבשלה יותר היא מוגשת כמות שהיא כחלק ממגש גבינות שבסיום הארוחה, יחד עם יין אדום.

קישורים חיצוניים

 אתר איגוד יצרני גבינת רוקמדור 

גבינות צרפתיות
גבינות עיזים